tomron87/hebrew-wikipedia-sentences-corpus huggingface dataset:
גטי זכה להשתתף בשובר קופות לראשונה ב-1995, " השופט" בתפקיד ניית'ן אולמאייר.
בשנה שלאחר מכן שיחק בדרמה של רידלי סקוט "ים של חברים" בתור הנער טוד ג'ונסטון שיוצא להפלגת קיץ תחת רב החובל כריסטופר שלדון (ג'ף ברידג'ס).
תפקידו בסרט תרם לליהוק למותחן המסורבל של דייוויד לינץ', "כביש אבוד", בו גילם גטי את תפקידו המפורסם ביותר המכונאי הצעיר פיט דייטון המסתבך עם היפהפייה המסתורית אליס וויקפילד (פטרישה ארקט) ועם הגנגסטר מר אדי (רוברט לוג'יה).
ב-2002 שיחק בדרמת הפשע "קלף פראי" בהפקתו של מרטין סקורסזה בתור סוחר ההרואין ג'ימי "פוקאטס".
ב-2004 התפרסם גטי בדרמה המרגשת "תחנה 49" בתור כבאי מחלקת העיר בולטימור ריי גוקווין.
ב-2005 שיחק בתפקיד הראשי בפרויקט האימה המשותף של בן אפלק, מאט דיימון ווס קרייבן "חגיגה רצחנית".
גטי הופיע בעונה החמישית והאחרונה בסדרה הבדיונית המצליחה " זהות בדויה" בדמותו של הסוכן תומאס גרייס שמחליף את הסוכן מייקל ווהן (מייקל ורטן) במשימותיו עם סידני בריסטו (ג'ניפר גארנר).
משנת 2006 עד לימים אלה משחק גטי בדרמה המשפחתית "אחים ואחיות" בתפקיד טומי ווקר הסמנכ"ל של חברת "אוהאי פודס".
בשנת 2000 התחתן גטי עם מעצבת האופנה רוזטה מילינגטון, לזוג בן ושלוש בנות ביחד.
ב-2008 צולם גטי מתנשק עם הדוגמנית סיינה מילר על יאכטה בעת ששהה באיטליה.
לאחר מכן הצהיר שהוא נפרד מאשתו עוד לפני שהחל את מערכת היחסים עם מילר.
אחרי שסיים את הקשר בן השנה עם מילר חזר גטי לאשתו.
גטי לומד קבלה תחת הרב שרגא ברג.
ב-2010 נחת בישראל לביקור במרכז הקבלה שבירושלים.
ארבעה כלבים משחקים פוקר (2000)
בלתי הפיך היא קומדיית מצבים ישראלית, אשר עלתה לשידור בינואר 2013 בערוץ 2 אצל הזכיינית רשת.
את הסדרה יצרו ותסרטו סיגל אבין ורענן שקד.
בסדרה מככבים עדי אשכנזי ומולי שולמן.
באוגוסט 2013 פורסם כי זכויות הסדרה נמכרו לחו"ל ורשת ABC תפיק גרסה אמריקאית לסדרה.
עונתה השנייה של הסדרה הייתה אמורה להצטלם בשנת 2014 ולעלות לשידור ב-2015, אולם הפקתה נדחתה בשל ההפסדים של הזכיינית "רשת" עקב מבצע צוק איתן.
עונה זו עלתה לבסוף לשידור ב-28 בפברואר 2016. העונה הסתיימה ב-29 במאי 2016.
הסדרה מתארת את חייהם החדשים של רונה (עדי אשכנזי) ואודי (מולי שולמן) לאחר שנולדה אסתר, בתם הראשונה.
בעקבות הולדת בתם הבכורה, הזוג מתמודד עם קשיי ההורות הראשונה אשר משפיעה גם על זוגיותם.
הזוג מנסה לגוון את חיי הזוגיות שלהם, ונעזרים במשחק תפקידים, נסיעה לצימר ומגוון רעיונות שישפרו את חיי הנישואים שלהם.
רונה (מצגר) קליין (עדי אשכנזי) – אשתו של אודי, בתה של דליה ואחותה של עינת.
מגישה את התוכנית "קול בוקר" בטלוויזיה.
בסוף העונה הראשונה מגלה רונה שהיא בהיריון שני אך בתחילת העונה השנייה מתגלה כי אין הריון.
אודי (אהוד) קליין (מולי שולמן) – בעלה של רונה, בנם של ריבה ויוסי.
סופר, כתב שני ספרים הראשון הצליח והשני פחות.
אסתר קליין – בתם של רונה ואודי.
עינת מצגר (איריס בר) – אחותה הגדולה של רונה.
עובדת במכון לניקוי ושטיפת כלבים.
במהלך העונה הראשונה ניהלה רומן עם חזי, ונכנסה ממנו להיריון עם תאומים.
בתחילת העונה השנייה הכירה את חוויאר דל מרקו הוא הציע לה נישואים אך הם נפרדים מכיוון שהיא לא סיפרה לו שהיא בהריון עם תאומים.
חזי (שמואל וילוז'ני) – מנהל בית קפה.
גרוש ואב לילדה בת 11. מנהל זוגיות עם אנה.
לאחר שנפרד מאנה הוא התחיל לנהל רומן עם עינת, ולאחר מכן שוב חזר לאנה.
בסוף העונה הראשונה מגלה חזי שבעקבות הרומן שניהל עם עינת היא נכנסה להיריון.
דליה מצגר (גליה ישי) – אימן של רונה ועינת.
אוהבת לעשן ומנסה כמה שפחות לשמור על אסתר.
ריבה קליין (יעל עמית) – אמו של אודי.
יוסי קליין (דורון נשר) – אביו של אודי.
אנה (גאלה קוגן) – חברתו של חזי.
חברה שלו בתחילת הסדרה אחרי זה נפרדו והיא חזרה אליו.
זוהר (נועה הדיה) – בתו של חזי מנישואיו הקודמים.
רעות צורן (נועה קולר) – שכנתם של אודי ורונה.
נשואה לרועי ואם לשלושה ילדים.
רועי צורן (יונתן עוזיאל) – שכנם של אודי ורונה.
נשוי לרעות ולהם שלושה ילדים.
הסדרה משודרת בזכיינית "רשת" בערוץ 2. פרק הבכורה של הסדרה הושק ב-26 בינואר 2013 והציב נתון מרשים והגבוה ביותר מכל העונה, 34% רייטינג.
הסדרה שודרה במוצאי שבת, לאחר מהדורת החדשות, ואחר כך הועברה לימי חמישי באותה השעה.
פרק הסיום של העונה הראשונה שודר ב-2 במאי 2013, והשיג 26.9 אחוזי רייטינג.
ממוצע הצפייה של העונה הראשונה הוא 27.8%.
בלתי הפיך הוא סרט דרמה אמריקאי בבימויו של פיטר לנדסמן ובכיכובו של ויל סמית'.
הסרט מבוסס על מאמרה של ג'ין מרי לסקס, "Game Brain" שהתפרסם במגזין GQ ועוסק בסיפורו האמיתי של חוקר מקרי המוות בנט אומלו.
אומלו חקר מקרי מוות של שחקני פוטבול והגיע למסקנה שנגרם להם נזק מוחי מסוג CTE (אנצפלופתיה טראומתית כרונית ) כתוצאה מפעילותם הספורטיבית וזעזועי מוח שעברו במהלך הקריירה.
הוא נאבק בליגת ה-NFL, ליגת הפוטבול המקצועית בארצות הברית, שמנסה להשתיק את מסקנות המחקר.
ד"ר בנט אומלו, פתולוג ניגרי-אמריקאי מאוניברסיטת פיטסבורג, חוקר את מקרה המוות של מארק ובסטר, שחקן פוטבול לשעבר בפיטסבורג סטילרס שסבל משיטיון.
אומלו חושד שיש קשר בין החבטות הרבות וזעזועי המוח שספג ובסטר לאורך הקריירה ובין מותו.
הוא בוחן מקרי מוות של שחקני פוטבול נוספים שמתו בגיל צעיר יחסית מנסיבות לא טבעיות, כגון אלצהיימר והתאבדות.
על מנת לבצע את המחקר כהלכה הוא משתמש בטכניקה יקרה, שמימן בעצמו.
מניתוח מוחם הוא מגיע למסקנה שהם סבלו מ-CTE - אנצפלופתיה טראומטית כרונית .
הוא יוצא למאבק לפרסום ממצאיו בעוד הנהלת ה-NFL ובעלי הקבוצות מנסים להשתיקו ולגרום לו לחזור בו ממסקנותיו הרפואיות.
הרעיון ליצירת הסרט נרקם אצל רידלי סקוט בעקבות מותם של כוכבי הפוטבול ג'וניור סיאו ודייב דיוארסון שהתאבדו שניהם לאחר שסבלו מ-CTE.
צילומי הסרט החלו באוקטובר 2014 ונעשו בעיקר בעיר פיטסבורג שבפנסילבניה.
מתקפת ההאקרים על סרטי סוני חשפה כי התסריט הסופי של הסרט שונה על מנת לא לפגוע בליגת ה-NFL.
קטעים מהסרט, כגון שיחה בין קומישינר ה-NFL רוג'ר גודל לעמיתיו, קוצצו בעריכה על מנת להימנע מתביעות דיבה.
הפצת הסרט בארצות הברית נקבעה לחג המולד, ה-25 בדצמבר 2015.
בְּלָשׁוֹן אֲשֶׁר הִזְכַּרְתָּ לְזוֹכְרֶיךָ הוא פיוט משל רבי אלעזר בירבי קליר.
הפיוט מהווה חלק מקדושתא, מערך פיוטים לחזרת הש"ץ, שיצר הקליר לכבוד שבת זכור.
המוטיב העיקרי בפיוט, בהתאמה לשבת זכור והציווי לזכור את אשר עשה עמלק ולמחות את זכרו, הוא הזיכרון.
הפייטן עושה שימוש במוטיב זה כדי ליצור תפילה שבה מזכיר כביכול המתפלל לאל את אשר עליו לזכור, את עמו שבגלות ואת עירו המושפלת מבלי בית המקדש.
שימוש זה דומה למדרש בפסיקתא דרב כהנא על הפסוק "זכור את אשר עשה לך עמלק" (), במדרש מנוסחת הטענה כקריאה לכך שהאל יראה בצער עמו וינקום את נקמתם מידי הקמים עליהם: .
הפיוט התקבל כבר בתקופות מוקדמות; רש"י מצטט אותו בפירושו למקרא (), ורבי יוסף קרא, אף הוא מן הראשונים, מסתמך עליו בפרשנותו למגילת איכה בביאור הכתוב "תשוח עלי נפשי" ().
הפיוט זכה להתייחסות פרשנית רחבה, שעיקרה עודנו בכתבי יד.
הפיוט, כמו פיוט ד בכל קדושתא מתחיל במילים: .
באשכנז, נוהגים לספח מילים אלה למשפט הקודם (כלומר לפסוק האחרון שבמשלש): .
נראה כי פיוט זה עמד לפני הפייטן שלמה בן מנחם, בעת כתיבת הסליחה "את עם הנסגל והמיוחד".
בסליחה נעשה שימוש בתיאורי עם ישראל בדומה לתיאור בפסקה החותמת את הפיוט: ; בדומה לכך נאמר בסליחה: .
בחסידות ויז'ניץ היה מקובל לחן לפיוט זה, שהיו נוהגים לשיר בליל שבת זכור על שולחנו של הרבי ישראל הגר בעל "אהבת ישראל", בתקופת בנו הרבי חיים מאיר הגר בעל "אמרי חיים" נשכח הניגון, והוא הושר רק לפרקים כשהזדמן לשולחנו מי שזכר את הניגון.
בספר מנהגי חסידות קומרנה, מובא מנהג דומה של האדמו"ר רבי יעקב משה סאפרין שנהג לשיר את הפיוט בעת סעודת שחרית של שבת זכור.
לחן אחר שהולחן על ידי האדמו"ר רבי אליעזר זאב מקרעטשניף, מקובל בחסידות נדבורנה, ונהוג לשיר בו את הפיוט בעת עריכת "שלום זכר" במהלך כל השנה.
לחן של פנחס (פיניע) ספקטור מקובל בחסידות בויאן.
לחן מפורסם של יוסי גרין בביצוע אברהם פריד, הופיע באלבומו "ברכה והצלחה" תחת השם "זכור".
בלשים בלילה הייתה סדרת טלוויזיה בכיכובם של סיביל שפרד וברוס ויליס.
הסדרה, בהפקת חברת ABC וגלן גורדון קרון שודרה במהלך חמש עונות בין השנים 1985–1989 וכללה 66 פרקים (פרק הפיילוט היה באורך כפול).
הסדרה זכתה לשישה פרסי אמי, זיכתה את שפרד בשתי זכיות בפרס גלובוס הזהב ואת ויליס באחת ודורגה בשנת 2007 בין 100 סדרות הטלוויזיה הטובות ביותר בכל הזמנים של טיים מגזין.
שיר הנושא של הסדרה, בביצוע אל ג'ארו היה ללהיט.
מאדי הייז (שפרד) ודייוויד אדיסון (ויליס) הם שותפים למשרד חקירות בשם Blue Moon ("ירח כחול") הממוקם בלוס אנג'לס.
כל פרק עוסק בפתרון תעלומה אחת, בתבנית של סיפור בלשי.
בפרק הפיילוט אנו למדים כי הייז היא דוגמנית-עבר מיליונרית שירדה מנכסיה.
אחד הנכסים בהם החזיקה, ושאותם הייתה חייבת למכור במהירות על מנת למזער הפסדים, הייתה סוכנות החקירות הכושלת בניהולו של אדיסון.
אדיסון הצליח לשכנע את הייז לא למכור את הסוכנות אלא להיכנס אליה כשותפה ולהתחיל לפענח פשעים יחדיו כצוות.
הפרק מתחיל לרוב באירוע, הנראה בלתי-קשור לעיקר הנושא, שהקשרו לפתרון התעלומה מתברר במהלכו.
במהלך הפרק מתקיימת דינמיקה בין שני השותפים לבין עצמם ובינם לבין "הלקוח", דמות בהופעת אורח, שמזמינה פענוח תעלומה מן הסוכנות וגורמים מעורבים נוספים.
דמות נוספת המופיעה בכל פרק היא אגנס דיפסטו (בגילומה של אליס ביסלי), פקידת הקבלה של המשרד העונה לטלפון בחרוזים.
בעונה השנייה הצטרף לצוות הרברט ויולה (בגילומו של קרטיס ארמסטרונג).
הסדרה, שהייתה יוצאת דופן לזמנה, זכתה לתשומת לב של מומחי התעשייה.
בעונתה השנייה זכתה ל-16 מועמדויות שונות לפרסי אמי והגיעה למקום ה-20 במדד נילסן.
בעונתה השלישית הגיעה לשיא של המקום ה-9 במדד זה ובעונה הרביעית הגיעה למקום ה-12 בלבד.
סממן נוסף לדעיכה היה פיתוח עלילות-צד בהשתתפות גוברת של אגנס דיפסטו והרברט ויולה.
בעונתה הרביעית סבלה ההפקה מהתפתחויות בחייהם האישיים של שחקניה הראשיים.
סיביל שפרד ילדה תאומים וברוס ויליס זכה להצלחה ניכרת כאשר כיכב בסרט הקולנוע "מת לחיות" והחליט לפנות זמן רב יותר לתעשיית הקולנוע.
נוסף על כך, עזב המפיק והכותב הראשי של הסדרה, גלן גורדון קרון את ההפקה על רקע חוסר מחויבותם של השחקנים הראשיים, דבר שהוביל לירידה חדה ברמת הכתיבה והיצירתיות התוססת שאפיינה את הסדרה.
התדרדרות הסדרה במדדי הצפייה, חוסר העניין של השחקנים הראשיים ושביתת תסריטאים הובילו לשידור פרק הסיום של הסדרה, המשתלב בסופו במציאות, כאשר נחשף שהמשרד אינו אלא תפאורה הנלקחת מהמקום, תוך שהבמאי, דניס דוגן בתפקיד עצמו, מאשים את ויליס ושפרד בפירוק המשרד.
התעלומה האחרונה, בה עסק הפרק, נותרת בלתי מפוענחת.
1985 - זכייה בפרס גילדת הבמאים של אמריקה לסדרת דרמה
1986 - זכייה בפרס גילדת הבמאים של אמריקה לסדרת דרמה; 15 מועמדויות וזכייה אחת בפרס אמי; זכייה בפרס גלובוס הזהב לשחקנית בסדרת טלוויזיה (לסיביל שפרד) וזכייה של שני השחקנים הראשיים בפרס בחירת הקהל
1987 - 10 מועמדויות לפרס אמי ו-4 זכיות (כולל פרס לשחקן ראשי בסדרת דרמה לברוס ויליס); זכייה בפרס גלובוס הזהב לשחקן ולשחקנית בסדרת טלוויזיה וזכייה של שפרד בפרס בחירת הקהל בשתי קטגוריות (שחקנית ראשית בסדרת טלוויזיה ובדרנית בכל הסוגות)
1988 - 5 מועמדויות וזכייה אחת בפרס אמי; זכייה של שפרד בפרס בחירת הקהל
1989 - 2 מועמדויות וזכייה אחת בפרס אמי
בלתזר לינסינגר היה כומר וצייר אוסטרי, חסיד אומות העולם.
לינסינגר נולד בסנקט וייט אים פונגאו .
הוא הוסמך לכמורה בשנת 1925. בשנת 1943 היה כומר בגרוסארל והציע למשפחה יהודית מזלצבורג לבוא אליו לגרוסארל בעת סכנה.
בשנת 1944 כאשר הגירוש היה צפוי, הגיעה משפחת באומר היהודית לביתו - בני זוג ושלושה ילדים בגילים שלוש, תשע ו-12. לינסינגר הציג את המשפחה כמשפחה שאיבדה את ביתה בווינה בגלל הפצצה.
המשפחה ולינסינגר לא הוסגרו, ושרדו את תקופת הנאציזם.
בשנת 1954 החל לינסינגר לכהן בתור כומר בסנקט מיכאל אים לונגאו .
ב-13 באפריל 2011 הוכר לינסינגר כחסיד אומות העולם.
זאת ביוזמת העיתונאית הווינאית אנג'ליקה באומר, אחת מבין שלושה הילדים של האמן היהודי אדוארד באומר, אותו ואת משפחתו הציל לינסינגר.
בלתי נסלח הוא סרט קולנוע רוסי מסוגת הדרמה.
בוים על ידי סאריק אנדראסיאן ובכיכובו של דמיטרי נאגייב, שנוטה לשחק בסרטים קומיים וזהו אחד מהתפקידים הדרמטיים הבודדים שלו.
הקרנת הבכורה של הסרט נערכה בפסטיבל הסרטים הבינלאומי במוסקבה באפריל 2018 והוא יצא להקרנות מסחריות ב-27 בספטמבר 2018.
פסקול הסרט היה מועמד לפרס נשר הזהב 2019 בקטגוריית הפסקול הטוב ביותר.
1 ביולי 2002. מעל שמי איברלינגן מטוס נוסעים, טיסת 2937 של בשקיריאן איירליינס, מתנגש עם טיסת המטען DHX611 של DHL, בשל חוסר ערנות של פקח הבקרה האווירית, פיטר נילסן.
71 איש נהרגים, ביניהם גם משפחתו של האדריכל ויטאלי קאלוייב, שטסה אליו ממוסקבה לספרד.
שנה וחצי לאחר מכן, לאחר שנודע לו שמו של פקח הטיסה בליל ההתרסקות, קאלוייב נוסע לנקום את דמם.
26 באוקטובר 2005. ויטאלי קאלוייב מדבר אל שופטי בית המשפט ואומר שהוא מת ביום האסון ואין דבר גרוע יותר מלאבד את כל משפחתך.
4 שנים קודם לכן, ויטאלי קאלוייב הוא מהנדס רוסי ממוצא אוסטי, שמפקח על בניית פרויקט אך מפקפק בבטיחות המבנה ודורש לעכב את מסירת המבנה על חשבון תשלומי קנס, על מנת להבטיח מבנה בטיחותי יותר.
זמן קצר לאחר מכן הוא נשלח לברצלונה, ספרד לפקח על בניית פרויקט, אלא שעליו להיפרד ממשפחתו למשך שנה.
שנה לאחר מכן הוא מחליט להזמין אליו את אשתו ושני ילדיו לספרד לנופש ולאחר מכן יוכל לחזור איתם חזרה לרוסיה.
אשתו ממהרת להזמין כרטיסי טיסה לה ולילדיה והם עולים על טיסה 2937 של בשקיריאן איירליינס.
קאלוייב ממתין בנמל התעופה בברצלונה להגעתם של אשתו וילדיו.
אבל הזמן עובר והמטוס לא נוחת והוא מקבל את החדשות לפיהן הטיסה הייתה מעורבת בתאונה.
מנקודה זו, הוא חש הרוס בזמן שדיווחים חדשותיים מאמתים נתונים לפיהם כל 71 הנוסעים שבטיסה נהרגו בתאונה האווירית.
ויטאלי מגיע למקום ההתרסקות באיברלינגן, שבדרום גרמניה, מתחזה למתנדב ויוצא לחפש את משפחתו, הוא מוצא את גופת בתו ומתייפח מכאב.
בינתיים, אנשי הבקרה האווירית בגרמניה מציעים לו לחתום על הסכם הקובע שחברות התעופה ישלמו עבור ההוצאות והנזקים שנגרמו למשפחתו ובכך ייסתם הגולל על המקרה.
אך ויטאלי אינו רוצה את הפיצויים ומסרב לחתום, מאחר שגם החברה וגם עורכי הדין שלה לא מביעים את התנצלותם למקרה.
כשהוא שומע שבקר התנועה האווירית במשמרת שבה נהרגה משפחתו הוא אדם בשם פיטר נילסן, הוא מאשים אותו במות משפחתו ומחליט להוציא ממנו התנצלות.
שנה אחת מאוחר יותר, בביתו שבצפון אוסטיה, ויטאלי נשאר חבוי ואבל, כאשר הוא מקבל שיחה מהחוקר הפרטי אותו שכר למצוא את בקר התנועה האווירית שהיה אחראי לתאונה.
הלה מדווח לו על מקום הימצאו של הפקח.
ויטאלי מאתר את בית מגוריו של הפקח פיטר נילסן בשווייץ ועוקב אחריו.
כשויטאלי מגיע לביתו של נילסן, הלה יוצא אליו עם בתו, הוא דוחק בילדה להיכנס ומנסה להבין מה ויטאלי רוצה ממנו, הם מתעמתים בפתח הדלת שלו ואחרי שנילסן מסרב להתנצל ומשליך את תמונת משפחתו של קאלוייב לקרקע ויטאלי דוקר את נילסן בצווארו והורג אותו.
בבית המשפט השופטים דנים אותו לשמונה שנות מאסר ובמשפט הוא שואל אותם כיצד הם היו נוהגים לו היו רואים את משפחתם המתה באתר ההתרסקות.
הוא מורשע ברצח אך הוא משוחרר תוך 3 שנים.
הוא חוזר לביתו ברוסיה ומבקר את הקבר של משפחתו.
דמיטרי נאגייב - ויטאלי קאלוייב
בלתי מובס הוא סרט קולנוע רוסי מסוגת הדרמה והמלחמה בבימויו של קונסטנטין מקסימובה ובכיכובם של אנדריי צ'רניצ'וב, ולדימיר יפיפאנצב, אולגה פוגודינה וסרגיי גורובצ'נקו.
ב-9 בספטמבר 2018 ביום הטנקיסטים, המציין את יום חגו של חיל השריון הרוסי, התקיימה הקרנה פרטית של הסרט עבור חיילי חטיבת השריון טמאנסקאיה וחטיבת השריון קאנטמיר.
ברוסיה הסרט יצא להפצה מסחרית ב-25 באוקטובר 2018.
הסרט מבוסס על סיפורו האמיתי של סמיון קונובאלוב (1921—1989) מפקד חטיבת שריון סובייטי ממוצא טטרי שבמהלך מלחמת העולם השנייה השמיד במהלך קרב ב-13 ביולי 1942 16 טנקים נאצים באמצעות טנק ה-KV-1 שלו.
הסרט מבוסס על סיפור אמיתי ומגולל את גבורת אנשי הצוות של טנק KV-1 בפיקודו של סמיון קונובאלוב, כאשר ב-13 ביולי 1942, השתתפו בקרב קשה שבו השמידו 16 טנקים, 2 כלי רכב משוריינים ו-8 כלי רכב ליד הכפר ניז'נמיטיאקין במחוז המשנה טראסוב שבמחוז רוסטוב.
בלתי מנוצח הוא סרט פעולה רוסי בבימויו של אולג פוגודין.
הסרט הופק בהתבסס על ספרו של פרדריק נזנאנסקי "תחילת הציד, או המלכודת לשרינג".
בשבוע הראשון להקרנתו הסרט הרוויח 760,737 אלף דולר ב-501 שהופצו בבתי הקולנוע ובסך הכל הסרט הכניס 1,569,400 מיליון דולר לעומת תקציב הפקה של 6 מיליון דולר.
כישלון מבצע צבאי בקולומביה גבה את חייהם של כל חבריו של הסוכן המיוחד מהמודיעין הרוסי יגור קרמנייב.
הוא נמצא אשם בטרגדיה זו ונשלל מכל דרגותיו בשירות.
סדרת צרות רודפת אחרי קרמנייב.
במהלך המבצע האחרון, המצב חוזר על עצמו והיעד, מיכאיל שרינג, מתגלה כמזכירו של אוליגרך נמלט, המחזיק במידע מסווג, שמעניין לא רק את השירותים החשאיים הרוסים, אלא גם סינדיקט פלילי מסוים ממדינות המערב.
משימתו של קרמנייב היא למסור את שרינג לידי הממשלה במולדת.
אולג פוגודין פיתח את הסרט כסרט המשך לסדרת הטלוויזיה "המולדת מחכה", אך בשל קשיים פיננסיים החליט להפיק סרט קולנוע באורך מלא ללא קשר לסדרה ההיא, תחילה הסרט נקרא בשם "האיש מהמזרח" ובהמשך שונה שם הסרט ל"בלתי מנוצח".
צילומי הסרט תוכננו להתרחש בארגנטינה ובוונצואלה, אך בעקבות סדרת שביתות באמריקה הלטינית הוחלט להעתיק את הצילומים למלטה.
מועדון הכדורגל בלשינה בוברויסק (בבלארוסית: Бабруйскі футбольны клуб „Белшына") היא קבוצת כדורגל מהעיר בוברויסק אשר משחקת בליגת המשנה בבלארוס.
בלשינה הוקמה בשנת 1976 בשם "שיניק" בוברויסק.
בשנת 1996 הקבוצה שינתה את שמה ל"בלשינה", על שם חברת "בלשינה" לייצור צמיגים שרכשה את הקבוצה.
תחת השם שיניק הקבוצה זכתה באליפות בלארוס הסובייטית בשנים 1978, 1987. ב-1979 זכתה בגביע בלארוס הסובייטית.
ב-1988 זכתה בגביע העונה של בלארוס הסובייטית.
בשנת 1996 אורגנה הקבוצה מחדש, תוך שינוי שמה ל"בלשינה", והיא הפכה לכוח מוביל בליגה הבלארוסית.
בשנת 2001 זכתה לראשונה באליפות ליגת העל הבלארוסית בכדורגל.
בשנות ה-90 של המאה ה-20 הקבוצה סיימה כסגנית האלופה בשנת 1997. בנוסף זכתה הקבוצה שלוש פעמים בגביע הבלארוסי.
הקבוצה השתתפה ארבע פעמים במפעלים האירופיים, כשבעונת 197/1998 השתתפה בגביע מחזיקות הגביע ובעונות 1999/2000, 2001/2002 השתתפה בטורניר גביע אופ"א ובעונת 2002/2003 הזכייה באליפות הלאומית העניקה לה את הזכות להשתתף במוקדמות ליגת האלופות.
בסיכום עונת 2006 הקבוצה ירדה לליגת המשנה הבלארוסית לראשונה, אך בתום עונה חזרה לליגה הבכירה, בה התמודדה במשך 9 שנים רצופות, עד שירדה חזרה לליגת המשנה, בתום עונת 2016.
בעונת 2019 זכתה באליפות הליגה הראשונה וחזרה לליגת העל אחרי 3 שנים בליגה הראשונה, אך ירדה חזרה בתום עונה אחת בלבד.
בלתי מנוצח היא סדרת טלוויזיה אמריקאית מסוגת דרמת גיבורי-על מונפשת למבוגרים, שמבוססת על קומיקס באותו שם מאת רוברט קירקמן.
עונתה הראשונה של הסדרה עלתה לשידור בפריים וידאו ב-26 במרץ 2021. ב-29 באפריל 2021, דווח שפריים וידאו חידשה את הסדרה לשתי עונות נוספות; עונתה השנייה של הסדרה עלתה לשידור ב-3 בנובמבר 2023.
מארק גרייסון הוא נער רגיל, למעט העובדה שאביו, נולאן, הוא גיבור-העל החזק ביותר על פני כדור הארץ.
זמן קצר לאחר יום הולדתו השבע עשרה, מארק מתחיל לפתח כוחות משלו ומתחיל לקבל את הדרכתו של אביו במטרה לשלוט ביכולותיו בצורה טובה יותר, אך בחלוף הזמן, מארק מתחיל להבין שמורשתו של אביו אינה הרואית כפי שחשב.
סטיבן יאון – מארק גרייסון / בלתי מנוצח, בנו בן ה-17 של אומני-מן, שמתחיל בתחילת הסדרה לגלות את כוחותיו, אך גם מגלה את האמת מאחורי המציאות איתם גיבורי-על נאלצים להתמודד.
סנדרה או – דבי גרייסון, אמו של מארק ואשתו של אומני-מן, שהתרגלה לעובדת היותה נשואה לגיבור-על ולמדה להשלים עם הרפתקאותיו.
ג'יי קיי סימונס – נולאן גרייסון / אומני-מן, אביו של מארק, בעלה של דבי, והגיבור החזק ביותר על פני כדור הארץ.
נולאן נולד על כוכב הלכת וילטרום, בו חיו גזע של חייזרים בעלי כוחות-על אנושיים, והגיע לכדור הארץ מעל ל-20 שנה לפני תחילת אירועי הסדרה במטרה, לכבוש אותו ולהפוך אותו לחלק מהאימפריה של וילטרום, אך זמנית שימש כמגינה.
דמותו מבוססת על דמותו של סופרמן.
כריסטיאן קונברי – אוליבר גרייסון, אחיו למחצה של מארק שנולד בזמן השהות של אומני-מן בכוכב הלכת ת'ראקסה לו ולקיסרית הכוכב אנדרסה.
בגלל המטען הגנטי שירש מאמו, אוליבר מתבגר בקצב מואץ שהולך ומאט ככל שהוא קרב לבגרות, וכמו כן הוא בעל עור סגול שהולך ודוהה עם התבגרותו.
גיליאן ג'ייקובס – סמנתה איב וילקינס / אטום איב, גיבורת-על בעלת יכולות מבוססי מניפולציה על חומרים ואנרגיות.
ג'ייסון מנטזוקאס – רקס סלואן / רקס ספלוד, גיבור-על שיכול לשאוב אנרגיה פוטנציאלית במטרה להפוך כל דבר שהוא נוגע בו לפצצות.
זאכרי קווינטו ורוס מרקואנד – רודי קונורס / רובוט, ממציא גאון שנולד עם גוף מעוות ולכן משתמש בגופים רובוטיים בהם הוא שולט מרחוק.
בהמשך מעביר את התודעה שלו לגופו המשובט של רקס, ואף משנה את שמו הפרטי ל"רקס".
רוס מרקואנד – בן האלמוות, גיבור-על בן מאות שנים ששימש בעבר כמנהיגם של "שומרי הגלובוס".
מליז ג'ואו – קייט צ'ה / דופלי-קייט, גיבורת-על בעלת יכולות שכפול עצמי.
גריי דלייל – רייצ'ל / ריי המתכווצת, גיבורת-על בעלת היכולת להפעיל מניפולציה על גודלה הפיזי.
גריי דלייל וקווין מייקל ריצ'רדסון – אמנדה / מונסטר גירל, אישה המסוגלת להפוך למפלצת רבת-עוצמה, אך בכל פעם שהיא משתמשת בכוחותיה גילה הפיזי פוחת.
נראית כמו ילדה למרות היותה מבוגרת.
קארי פייטון – מרקוס גרימשו / שמשון השחור, גיבור-על ותיק שהיה חבר גם ב"שומרי הגלובוס" המקוריים.
בן שוורץ – שייפסמית', גיבור-על ממאדים המסוגל לשנות צורה ולמתוח את גופו ככל העולה על רוחו.
ג'יי פראו – זנדייל רנדולף / בולטפרוף, גיבור על ואמן בעל כוח פיזי רב והיכולת לעוף.
קליבלנד ברטו – בנג'מין טיילור / נייטבוי / דארקווינג השני, גיבור על בעל עבר אלים שאימץ את השם "דארקווינג" אחרי מותו של גיבור-העל המקורי.
לורן כהן – וור וומן, לוחמת רבת עוצמה.
דמותה מבוססת באופן רופף על דמותו של וונדר וומן.
סוניקווה מרטין-גרין – גרין גוסט, גיבורת-על בעלת יכולות דמויי רוח רפאים.
דמותה מבוססת באופן רופף על דמותו של גרין לנטרן.
צ'אד קולמן – איש מאדים, בן מאדים וגיבור גולה.
דמותו מבוססת באופן רופף על דמותו של הצייד ממאדים.
מייקל קודליץ – רד ראש, ספידסטר רוסי והראשון בצוות להגיב לאירועים.
דמותו מבוססת באופן רופף על דמותו של הפלאש.
לני ג'יימס – דארקווינג, בלש-על אשר ברשותו נמצאים גאדג'טים מתוחכמים.
דמותו מבוססת באופן רופף על דמותו של באטמן.
רוס מרקואנד – אקווירוס, איש-דג בעל כוחות-על מבוססי מים.
דמותו מבוססת באופן רופף על דמותו של אקוומן.
וולטון גוגינס – ססיל סטדמן, המנהל הפרגמטי והמחושב של סוכנות ההגנה העולמית, שמפקח על כל הפעולות הנוגעות לעולם גיבורי-העל.
בעזרת מכשיר מתקדם הוא מסוגל להשתגר ממקום למקום כהרף עין.
כריס דיאמנטופולוס – דונלד פרגוסון, סוכן בכיר בסוכנות שמשרת ישירות תחת פיקודו של ססיל סטדמן.
סינקלייר, מדען גאון ובעל נטייה לסאדיזם שהמציא סייבורגים עוצמתיים בניסויים אכזריים שערך על חבריו למכללה.
ססיל מחליט לצרף אותו לסוכנות ההגנה העולמית ולשקם אותו, מה שמוביל לקונפליקט בין הסוכנות ובלתי מנוצח.
ג'ונתן בנקס – בריט, גיבור-על ותיק ומנוסה בעל עבר צבאי שעובד עם הסוכנות.
סטרלינג קיי בראון – אנגסטרום לוי, מדען גאון המסוגל לעבור בין יקומים שונים.
מתעב את בלתי מנוצח עקב תאונה בה היה מעורב שגרמה למראהו של אנגסטרום להפוך למעוות.
קווין מייקל ריצ'רדסון – התאומים מאולר, צמד נבלים חזקים ואינטליגנטים בעלי עור כחול.
אחד מהם הוא שיבוט של השני, אך הם אינם זוכרים במי מהם מדובר.
מהרשלה עלי – טיטאן, ברון פשע בעל היכולת להפוך את עורו לשריון דמוי אבן כרצונו.
כריס דיאמנטופולוס – איזוטופ, יד ימינו של טיטאן המסוגל להתעתק.
בעבר שימש כיד ימינו של ראש-מכונה.
ארון פול – סקוט דובל / פאוורפלקס, מדען העבד בעבר בסוכנות ההגנה העולמית שמאשים את בלתי מנוצח במות משפחתו.
מסוגל לאגור אנרגיה מכל סוג ולהשתמש בה למתקפה.
מת'יו ריס – דייוויד אנדרס / דינוזאורוס, אדם תמהוני בעל הפרעת זהות דיסוציאטיבית ההופך לדינוזאור בעל אג'נדה סביבתנית קיצונית בכל פעם שהוא מרגיש אדישות.
כריס דיאמנטופולוס – דוק סייסמיק, מדען מטורף שמייצר רעידות אדמה.
ג'ון דימאג'יו – הפיל, נבל-על שלובש תחפושת של פיל.
ג'פרי דונובן – ראש-מכונה, ברון פשע ומנהיג ארגון הפשע הבינלאומי "המסדר".
צי מה – מר ליו, מנהיג "המסדר" לשעבר המסוגל להפוך לדרקון.
סימו ליו – פול צ'ה / מולטי-פול, חבר ב"מסדר" המסוגל לשכפל את עצמו.
רוס מרקואנד – קורסק, נבל-על רוסי ואויבו המושבע של רד ראש.
רג'ינלד ולג'ונסון – טת'ר טיירנט, נבל-על בעל מערכת יחסים סימביוטית עם יצור חייזרי.
סקוט מקניירי – מלך הלטאות, מנהיג ארגון הפשע "ליגת הלטאות".
טטיאנה מסלני – מלכת הלטאות, מנהיגת "ליגת הלטאות" לשעבר ואמו של מלך הלטאות.
פיל למר – הסלמנדרה, חבר ב"ליגת הלטאות".
מליז ג'ו – האיגואנה, חברה ב"ליגת הלטאות".
ג'יי פראו – דרקון קומודו, חבר ב"ליגת הלטאות".
סת' רוגן – אלן החייזר, שמאי שתפקידו להעריך את המועמדים לקואליציית כוכבי הלכת, שהגיע בטעות לכדור הארץ 15 שנה לפני תחילת אירועי הסדרה.
פיטר קאלן – ת'אדוס, וילטרומייטי והמנהיג הכריזמטי של קואליציית כוכבי הלכת.
ת'אדוס היה הוילטרומייטי הראשון שערק משורות אימפריית וילטרום, וזאת לאחר שרצח את קיסר האימפריה, ארגל.
מייקל דורן – ת'וק / באטל ביסט, לוחם אימתני וצמא-דם שמסתובב ביקום בחיפוש אחר יריבים ראויים.
טטיאנה מסלני – טיליה, קצינה בצבא קואליציית הפלנטות ובת-זוגו של אלן החייזר.
לי פייס – העוצר הגדול ת'ראג, וילטרומייטי אימתני שמונה למנהיג אימפריית וילטרום בהיעדר יורש לקיסר המנוח ארגל.
ג'פרי דין מורגן – קונקווסט, לוחם וילטרומייטי ותיק ועוצמתי הידוע בצמאון-הדם שלו שאינו יודע גבולות.
בעבר היה מאמנו של אומני-מן.
קלנסי בראון – הגנרל קרג, קצין וילטרומייטי בכיר ויד ימינו של ת'ראג.
שנטל ואנסנטן – אניסה, לוחמת וילטרומייטית.
פיל למאר – לוקאן, לוחם וילטרומייטי.
גריי דלייל – ת'ולה, לוחמת וילטרומייטית.
כריס דיאמנטופולוס – וידור, לוחם וילטרומייטי.
אנדרו ראנלס – ויליאם קלוקוול, סטונדסט באוניברסיטת אפסטייט, חברו הטוב ביותר של מארק ואיש סודו.
ג'ונתן גרוף – ריק שרידן, סטונדט באוניברסיטת אפסטייט ובן זוגו של ויליאם; שעובר ניסויים בידי ד.
זאזי ביטס – אמבר בנט, בת-זוגו לשעבר של מארק, שהחלה לצאת איתו לאחרי שהתעמת בשמה נגד בריון.
קלנסי בראון – דמיאן דארקבלאד, בלש ושד שנמלט מהגיהנום וכעת פועל להביא צדק לאחרים במטרה להאריך את שהותו בכדור הארץ.
מבוסס באופן רופף על דמותו של הלבוי.
מארק המיל – ארט רוזבאום, איש סודם הוותיק של גיבורי-על רבים, כולל אומני-מן, וחייטם האישי.
שולו מרידואניה – פייטמאסטר ודרופקיק, צמד נוסעים בזמן שהגיעו מהעתיד במטרה לגייס את בלתי מנוצח לעזור להם.
רג'ינלד ולג'ונסון – ביילס נייג'ל וינסלו, דקאן אוניברסיטת אפסטייט ולשעבר מנהל התיכון ע"ש רג'ינלד ול ג'ונסון.
ב-19 ביוני 2018 הוכרז כי פריים וידאו הזמינה סדרת גיבורי-על מונפשת, שעונתה הראשונה תכלול שמונה פרקים.
הסדרה, המבוססת על סדרת הקומיקס באותו שם מאת רוברט קירקמן, מופקת על ידי המפיק סיימון רסיופה, שמפיק אותה לצדם של קירקמן, דייוויד אלפרט וקתרין וינדר.
בצירוף מקרים מוחלט, הוכרז על כך שרוגן שוקד על עיבוד סרט לייב אקשן לסדרת הקומיקס, בנפרד מסדרת ההנפשה.
ב-18 ביולי 2020, רוברט קירקמן אישר את חדשות הליהוק בסרטון לייב בחשבון הטוויטר שלו.
ב-8 באוקטובר 2020, במהלך הפאנל של הסדרה בכנס הקומיק-קון בניו יורק, הקדימון הראשון של הסדרה הופץ רשמית.
ב-22 בינואר 2021, במהלך שידור לייב שחגג את יום השנה ה-18 ליציאת סדרת הקומיקס לשווקים, חשף קירקמן כי הסדרה תעלה לשידור ב-26 במרץ 2021, כאשר שלושת הפרקים הראשונים יהיו זמינים באופן מיידי והפרקים הבאים ישודרו על בסיס שבועי.
ב-19 בפברואר 2021, הקדימון המלא הראשון של הסדרה הופץ ברשת.
באתר הביקורות "Rotten Tomatoes", הסדרה זכתה לציון 100% על בסיס 18 ביקורות שהעניקו לעונתה הראשונה של הסדרה ביקורות חיוביות, עם דירוג ממוצע של 8.15/10.
שנהפרסקטגוריהמועמד(ים)תוצאהמקור2024פרס אנניההפקה המיוחדת המונפשת הטובה ביותרInvincible: Atom Eveפרס אמי לבידור בפריים טייםההופעה הטובה ביותר של קריינות דמויותסטרלינג קיי בראון2025פרס אמי לבידור בפריים טייםסטיבן יאון
בלתזר פרמוזר היה פסל גרמני שפיסל בסגנון בארוק מאוחר ורוקוקו מוקדם.
פרמוזר החל את הכשרתו בזלצבורג בסדנה של וולף וייסנקירנר הצעיר ובוינה שם למד גילוף בשנהב.
פרמוזר בן ה-24 עבר לפירנצה לעבוד אצל ג'ובאני בטיסטה פוג'יני שם התמחה במשך 14 שנים.
פרמוזר נקרא לדרזדן בשנת 1689 על ידי יוהאן גאורג השלישי, הנסיך הבוחר מסקסוניה ליצור שני פסלי גן של הרקולס.
בדרכו חזרה לאיטליה נשאר כשנה בזלצבורג שם יצר שני פסלי אטלס.
בין השנים 1704–1710 עבד בארמון שרלוטנבורג בברלין, אחר כך חזר לדרזדן לשתף פעולה עם האדריכל מתאוס דניאל פפלמן בבניית ארמון הצווינגר עבור אוגוסט החזק, הנסיך הבוחר של סקסוניה.
בלשים בע"מ הוא סרט קומדיית פעולה פילם נואר אמריקאי משנת 2016, בבימויו של שיין בלאק שגם כתב אותו לצד אנתוני באגארוצי.
בסרט, שהופק על ידי ג'ואל סילבר, מככבים ראסל קרואו וראיין גוסלינג בתפקידים הראשיים ואנגאורי רייס, מאט בומר, מרגרט קוואלי, קית' דייוויד וקים בייסינגר בתפקידי משנה.
עלילת הסרט מתרחשת בשנת 1977 בלוס אנג'לס, כשהיא מתמקדת בבלש פרטי ובריון קשוח להשכרה שחוברים כדי לחקור את היעלמותה של נערה מתבגרת.
הסרט הוקרן בבכורה ב-11 במאי 2016, בהוליווד, הוקרן ב-15 במאי בפסטיבל קאן 2016, ויצא לאקרנים על ידי אולפני האחים וורנר בארצות הברית ב-20 במאי 2016. הוא זכה לביקורות חיוביות מהמבקרים אודות ההומור, מסתורין והופעתם של קרואו וגוסלינג.
הכנסותיו עומדות על 62 מיליון דולר כשתקציבו היה בסך של 50 מיליון דולר.
שנות ה-70 בלוס אנג'לס, הולנד מארץ', בלש פרטי כושל, וג'קסון הילי, בריון להשכרה, מתחילים את הקשר בינם ברגל שמאל.
נסיבות שאינן בשליטתם מאלצות אותם להתגבר על החשדנות ההדדית ולשתף פעולה בחקירת קשר אפשרי בין היעלמותה של נערה עשירה ופרשיית רצח מקבילה של כוכבת פורנו.
ממצאי החקירה מעמידים אותם בסכנה על חייהם וחיי אהוביהם ככל שהם חושפים את רשת השקרים.
ראיין גוסלינג – הולנד מארץ'
ראסל קרואו – ג'קסון הילי
אנגאורי רייס – הולי מארץ'
מרגרט קוואלי – אמיליה קוטנר
מאט בומר – ג'ון בוי / ד"ר מאלק
יאיא דה קוסטה – טאלי
קית' דייוויד – אדי האריס
לויס סמית' – גברת גלן
מיוריאל טליו – מיסטי מאונטנס
גיל ג'רארד – ברגן פאולסון
קים בייסינגר – ג'ודית קוטנר
לאנס ולנטינה באלטר – ילד עם אופניים
רוברט דאוני ג'וניור – סיד שאטוק (ללא קרדיט)
כמו סרטו משנת 2005 "קיס קיס בנג בנג", שיין בלאק לקח השראה מהסופר ברט הולידיי, בעיקר מהרומן שלו "Blue Murder".
בלאק כתב בתחילה גרסה של התסריט יחד עם אנתוני באגארוצי בשנת 2001, אשר נתנה בסיס לדמויות אך חוץ מזה הייתה שונה בתכלית.
לפי בלאק, כל אחד התחיל עם בלש אחד, הוא עם מארץ' ובאגארוצי עם הילי.
במהלך הדרך, הם החליפו דמויות ובסופו של דבר כתבו טיוטה ראשונית.
גרסה זו של התסריט לא הצליחה למשוך קונים, אז בלאק עיבד אותה מחדש לגרסה בת 64 עמודים ששימשה לפיילוט בטלוויזיה.
רשת CBS התעניינה בו, אך עקב כך שהתוכן הוביל להתנגדויות רבות מצד מחלקת התקנים והנהלים, הפרויקט לא קרם עור וגידים.
מאוחר יותר, עם קידום יציאת הסרט הסופי, בלאק דיבר בזלזול על הרעיון של סדרת הטלוויזיה, וקבע שתוכנית כזו "לא הייתה יוצאת טובה".
בשנת 2009, באגארוצי הציע לשנות את הסרט מתקופה עכשווית לשנות ה-70. המפיק וחברו של בלאק, ג'ואל סילבר, חשש בתחילה מהרעיון, שכן הוא הרגיש שהקהל לא יקבל בברכה יצירה היסטורית, אך שינה את דעתו לאחר שהפיק את "שרלוק הולמס".
בלאק הצהיר כי השינוי בתקופת הזמן עזר שכן בניגוד ל"פילוג שאנו רואים כיום", שנות ה-70 היו מלאות ברב-תרבותיות ו"היו התקופה של המחאות והייתם מקבלים תחושה שכולנו בזה ביחד".
תוכן הסרט שאב השראה גם מסרטים מתקופה זו, כמו "רסיסי חיים" (1970) ו"נקודת היעלמות" (1971).
באגארוצי ציין כיצד כותרת הסרט נועדה להיות אירונית ולא דסקריפטיבית, מכיוון ששתי הדמויות הראשיות היו "שני האנשים הגרועים ביותר שיכולנו לחשוב ואז ניסינו לעשות מזה כיף", בהתחשב ב"אדם אחד השובר ידיים למחייתו והשני מערים על נשים זקנות עבור כספן".
לאחר שבלאק השלים את "איירון מן 3" בשנת 2013, סילבר שאל אותו מה הוא רוצה לעשות הלאה, והוא הביע עניין לעשות את סרט זה.
התסריטים נשלחו לראיין גוסלינג וראסל קרואו, ושניהם בסופו של דבר לקחו את התפקידים במיוחד בשביל התקווה לעבוד אחד עם השני.
גוסלינג אף הצהיר שכאשר הוא קרא את התסריט כבר דמיין את קרואו בתור הילי, "הסרט פשוט הפך להיות כל כך מצחיק" כיוון שמעולם לא ראה את קרואו בתפקיד דומה.
גוסלינג וקרואו התקבלו בפרק זמן של שלושה ימים, ובלאק ציין את הליהוק כסיבה לכך שהסרט הצליח להתקדם, וסיכם כי "אחרי שלוש עשרה שנים הוא פשוט יצא לפועל תוך שלושה ימים".
הסרט הוכרז ביוני 2014, ובעקבותיו הגיעו חדשות אודות ליהוקן של מרגרט קוואלי ואנגאורי רייס שהצטרפו רשמית בספטמבר.
ליהוקם של מאט בומר, קית' דייוויד, בו נאפ וקים בייסינגר אושרו במהלך אוקטובר וטיי סימפקינס וג'ק קילמר הוכרזו בנובמבר.
שלב הצילומים החל ב-27 באוקטובר 2014 באטלנטה ובדקאטור, ג'ורג'יה.
הצילומים התקיימו גם בלוס אנג'לס, בעיקר כדי לקבל מראה חיצוני של לוקיישנים כמו The Comedy Store.
ברידג'לנד עשה כמיטב יכולתו לשחזר את שנות ה-70, החל מחקר סרטים ישנים ועד צילומים תיעודיים, וביסס את הרהיטים על מעצבים כמו ורנר פנטון.
אפילו צילומיה של מיסטי מאונטנס גרמו לברידג'לנד לגייס את ארני פרייטג, הצלם האחראי על רוב צילומי הפלייבוי של אותו עשור.
המלחין ג'ון אוטמן, שביצע את הפסקול ל"קיס קיס בנג בנג" של שיין בלאק, נשכר לבצע את המוזיקה לסרט יחד עם דייוויד באקלי.
אוטמן שאב השראה מתוכניות משנות ה-70 כמו ".S.W.A.T" ו-"The Dean Martin Show", כאשר הסדרה "The Streets of San Francisco" השפיעה במיוחד על הנושא המרכזי.
אוטמן פירט שההבדל מ"קיס קיס בנג בנג" הוא שכאן המוזיקה מונעת יותר משירים, כאשר בלאק קבע שהשירים יעמדו בניגוד לטון הפילם נואר על ידי התמקדות בשירי מיינסטרים, מלאי חיים של העשור.
בארצות הברית, הסרט תוכנן במקור לצאת לאקרנים ב-17 ביוני 2016, אותו האחים וורנר העבירו ל-20 במאי 2016, והעניקו את מועדו הקודם ל"סוכן וחצי".
הסרט הוצג בבכורה בהתיאטרון הסיני בהוליווד ב-11 במאי, והוקרן בפסטיבל הקולנוע בקאן ב-15 במאי.
הסרט הופץ בדיגיטל ב-9 באוגוסט 2016, וב-DVD ובלו-ריי ב-23 באוגוסט 2016.
הסרט גרף 36.3 מיליון דולר בארצות הברית ובקנדה, ו-25.5 מיליון דולר במדינות אחרות, בסך כולל של 62.8 מיליון דולר ברחבי העולם, מול תקציב הפקה של 50 מיליון דולר.
בארצות הברית ובקנדה, הסרט יצא לאקרנים לצד "שכנים 2" ו"אנגרי בירדס - הסרט", והוא היה צפוי להכניס כ-10 מיליון דולר מ-2,865 בתי קולנוע בסוף שבוע הפתיחה שלו.
ביומו הראשון הסרט הכניס 3.9 מיליון דולר, כולל 700,000 דולר מההקרנות המקדימות ביום חמישי בערב.
בסוף שבוע הפתיחה הסרט הכניס 11.3 מיליון דולר, וסיים במקום הרביעי בקופות אחרי הסרטים "אנגרי בירדס - הסרט" (39 מיליון דולר), "קפטן אמריקה: מלחמת האזרחים" (33.1 מיליון דולר) ו"שכנים 2" (21.8 מיליון דולר).
פיל וולדן מהעיתון פורבס טען שהסרט יכל היה להניב תוצאות גבוהות יותר אלמלא שיתף תאריך יציאה עם "שכנים 2", שכן שניהם חולקים את אותה דמוגרפיה של הקהל הבוגר יותר.
הסרט הרוויח 6.5 מיליון דולר בסוף השבוע השני שלו (כולל 8.4 מיליון דולר במהלך ארבעת הימים של יום הזיכרון) וסיים במקום השביעי.
באתר הביקורות Rotten Tomatoes, הסרט מחזיק בדירוג חיובי של 91% על סמך 322 ביקורות וציון ממוצע של 7.60/10. ב-Metacritic, לסרט יש ציון ממוצע משוקלל של 70 מתוך 100, מבוסס על 51 מבקרים, מה שמצביע על "ביקורות חיוביות בדרך כלל".
קהלים שנסקרו על ידי CinemaScore העניקו לסרט ציון ממוצע של "B−" בסולם A+ עד F, בעוד ש-PostTrak דיווח כי צופי הסרט נתנו לו ציון חיובי כולל של 75% ו-52% כ"המלצה מוחלטת".
מייק ראיין מאתר Uproxx שיבח את כתיבתו של בלאק ואמר: "אם אתה אוהב את שיין בלאק, אתה תאהב את 'בלשים בע"מ'.
זה כנראה הסרט הכי שיין בלאק מבין כל סרטי שיין בלאק.
לבלאק יש כישרון להפוך את הציפיות לסרטי פעולה על ראשם.
משולב עם דיאלוג עשיר ומודע לעצמו".
IGN העניק לסרט 9/10. ריצ'רד רופר משיקגו סאן-טיימס העניק 3 כוכבים מתוך 4 וכתב "שכחו מקווין הארט ואייס קיוב ב'שחק אותה שוטר', או זאק אפרון ורוברט דה נירו ב'סבא בהפרעה', או בן סטילר ואוון וילסון ב'זולנדר 2'.
ראסל קרואו וראיין גוסלינג הם הצמד הכי מצחיק של השנה עד כה ב'בלשים בע"מ'".
ג'יימס בררדינלי ציין כי הסרט מזכיר את 'לילות בוגי'.
בררדינלי כתב "'בלשים בע"מ' הוא סרט מרענן למבוגרים שנכנס לשוק רווי בסרטי גיבורי-על ידידותיים לבני נוער וסרטי הנפשה לכל המשפחה.
הוא חד (אם כי לא חד עד כדי כך שהוא ידחה קהל המוני), מצחיק ועם קצב מהיר", ונתן לו ציון של 3 מתוך 4.
במאי 2016, לפני יציאת הסרט לאקרנים, בלאק דיבר על הרעיון להמשך, "אני חושב שזה קצת מוקדם לשקול המשכון.
אני לא בהכרח מאמין בעין הרע, אבל אנחנו באמת זקוקים שאנשים יצפו בו לפני שאנחנו אנחנו יכולים אפילו לדבר על זה.
אנחנו מתמודדים בתחרות קשה עם [סרטי] גיבורי על ואנחנו רק צריכים שאנשים, אתה יודע, אולי יראו את קפטן אמריקה שש פעמים, אבל לא את בפעם השביעית ויראו את [הסרט] שלנו במקום זאת".
באוגוסט 2018, בלאק חזר על רצונו לעשות סרט המשך, אם כי ציין כי הסרט כנראה לא היה מכניס מפיק בקופות כדי שהרעיון יהיה לסביר.
בספטמבר 2017, פוקס נתנה התחייבות לתסריט לגרסת טלוויזיונית עכשווית בהובלת נשים בשם "The Nice Girls", שתופק על ידי Silver Pictures Television שתיכתב על ידי מייקל דיליברטי.
בלתי מנוצח היא סדרת קומיקס אמריקאית שנכתבה על ידי רוברט קירקמן, אוירה על ידי קורי ווקר וראיין אוטלי, והופצה על ידי אימג' קומיקס.
עלילת הקומיקס מתרחשת ב, ועוקבת אחר קורותיו של גיבור-העל מארק גרייסון / בלתי-מנוצח – בנו הבכור של אומני-מן, גיבור-העל החזק ביותר על כדור הארץ.
הסדרה יצאה לאור לראשונה ב-22 בינואר 2003, והסתיימה ב-14 בפברואר 2018, לאחר 144 חוברות.
ב-25 במרץ 2021, עלה לשירות הזרמת המדיה "פריים וידאו" עיבוד טלוויזיוני מונפש על בסיס הקומיקס.
הסדרה מאופיינת בשבירת מוסכמויות רבות של סוגת גיבורי-העל, כגון הצגת מוסריות מורכבת ורב-ממדית ושימוש באלימות קיצונית וגרפית.
שלושת הכרכים הראשונים מתמקדים בתחילת פעילותו של מארק כ"אינבינסיבל", כשאביו משמש לו כמנטור, לצד מפגשיו עם גיבורי-על אחרים (בהם רובוט, רקס ספלוד, דופלי-קייט ואטום איב); ומעלליו נעים בין חשיפה כי המורה שלו לפיזיקה הפך את תלמידיו לפצצות אנושיות, ועד לסיכול תוכניתם של התאומים מאולר ליצור צבא של רובוטים.
במקביל, נחטף אומני-מן על ידי חוצנים ויריביהם של בני הגזע הווילטרומייטי ונלקח לממד אחר, אך לאחר ששב אחרי מה שנראה רק כימים ספורים, הוא מגלה שנעדר לשמונה חודשים.
בהמשך, מביאה הסדרה קשתות עלילה בעלות היבטים יותר אפיים, בהם בין היתר נוסע מארק לממדים מקבילים, ואף נאלץ להילחם בת'ראג, יורש עצר וילטרומייטי, על מנת להגן על כדור הארץ.
על כתיבת סדרת הקומיקס היה אחראי רוברט קירקמן באופן בלעדי, ועל האיור הופקדו קורי ווקר וראיין אוטלי – ווקר היה שותף ליצירת הסדרה ואייר את חוברת מס' 1 עד מס' 7 וכן מס' 127–132, ואילו אוטלי קיבל על עצמו את איור חוברת מס' 8 ושאר החוברות.
הסדרה ידועה בשל אלימותה הגרפית והקיצונית, חרף היותה בעלת ויזואליה צבעונית.
שם האוגדן מסת"ב החוברות שנאגדו בו 1 Invincible Vol.
דמותו של מארק גרייסון הופיעה גם בחוברת "Marvel Team-Up Vol.
3 #14", אשר נאגדה באוגדן "Marvel Team-Up Volume 3: League of Losers"; ועלילתה מתרחשת במקביל לחוברת מס' 33.
בנובמבר 2006 פורסם המדריך הרשמי ליקום הסדרה, שאגד שתי חוברות בהן סופר מקורותיהן של כל הדמויות בסדרה ונכתב בסגנון "המדריך הרשמי ליקום של מארוול", כולל עטיפות קאברים דומות.
"המדריך הרשמי" נאגד במהדורת בכריכה רכה בנובמבר 2007.
באמצעות תהליך Bomb-xx, עובד הקומיקס ל על ידי "Gain Enterprises".
עיבוד זה שודר ברשת "MTV2", וניתן להורידו לטלפונים ניידים, באמצעות אייטונס ואמזון.
חברות ההפקה "Point Grey Pictures" ו-"Skybound Entertainment" שוקדות על הפקת עיבוד לייב אקשן על בסיס הקומיקס, שעל כתיבתו ובימויו יופקדו הצמד סת' רוגן ואוון גולדברג ועל הפצתו, "סרטי יוניברסל".
יוצר הסדרה, רוברט קירקמן, התעתד להפיק את הסרט לצד רוגן, גולדברג, דייוויד אלפרט, בריאן ושון פורסט.
בינואר 2021, אישר שוב קירקמן כי הסרט עודנו בפיתוח חרף העובדה שכבר פותח והופץ עיבוד טלוויזיוני עבור "אולפני אמזון", וכי רוגן וגולדברג עודנם מעורבים בהפקתו.
ב-25 במרץ 2021, הפיצו "אולפני אמזון" עיבוד טלוויזיוני מונפש למבוגרים על בסיס הקומיקס, שעלה לשירות הזרמת המדיה "פריים וידאו" והופק על ידי קירקמן.
צוות המדבבים כולל את סטיבן יאון כמארק גרייסון, סדרה או כדבי גרייסון, וג'יי קיי סימונס כאומני-מן.
רוגן וגולדברג לא לקחו חלק בהפקת או כתיבת הסדרה, אם כי רוגן לוהק לדיבוב אחת הדמויות המשניות.
בהמשך נמסר על הפקת עונה שנייה ושלישית לאור הצלחת העונה הראשונה.
העיבוד הטלוויזיוני זהה לקומיקס, למעט הבדלים מינוריים.
נכון לעונתו הראשונה של העיבוד, ההבדלים הגדולים ביותר כוללים את מוצאה של אמבר, שינוי סדר האירועים הכרונולוגיים, וכמות הדם האלימות הגרפית המוצגים על המסך.
בסדרת הטלוויזיה המונפשת "המלך היל", מוצג בובי באחד הפרקים בעודו קורא קומיקס בשם "Unvincible", שכותרתו ועטיפתו מזכירים את אלו של החוברת הראשונה בסדרה.
כמו כן, בפרק אחר, מוצג באק סטריקלנד כשהוא משחק בבובת פעולה של מארק גרייסון.
בסרט "פול", ניתן לראות את דמותו של סיימון פג לבושה בחולצה בהשראת הקומיקס, וחוברות של הקומיקס מופיעים בחנות קומיקס.
על פי רוברט קירקמן, הוא, יחד עם שותפו ליצירת הקומיקס, קורי ווקר והאמן ראיין אוטלי, הופיעו בסרט בהופעת קמע בתור עושי-דבריה של "האיש הגדול".
בסדרת הטלוויזיה "המתים המהלכים", מוצגים מספר אזכורים לסדרת הקומיקס, בין היתר באמצעות הצגת ארבע בובות פעולה מיניאטוריות של אטום איב, אלן החייזר, מארק גרייסון ואומני-מן בחדרו של סם אנדרסון; והצגת דמויותיהם של קארל והילדים האחרים באלכסנדריה כשהם קוראים מדי פעם חוברות קומיקס מתוך הסדרה.
רוברט קירקמן, יוצר הקומיקס, הוא גם היוצר-שותף של סדרת הקומיקס "המתים המהלכים" שעליה התבססה סדרת הטלוויזיה, ומשמש אף כמפיקהּ בפועל.
בלשי הרפאים היא סדרת פנטזיה-קומית-בלשית שנוצרה ופותחה על ידי סטיב יוקי על בסיס סדרת קומיקס באותו השם מבית DC Comics מאת ניל גיימן ומאט וגנר.
הסדרה עלתה לשירות הזרמת המדיה "נטפליקס" באפריל 2024. באוגוסט 2024, הסדרה בוטלה על ידי נטפליקס לאחר עונה אחת.
עלילת הסדרה עוקבת אחר קורותיהם של צ'ארלס רולנד ואדווין פיין, צמד רוחות רפאים מתבגרים שהחליטו להישאר על כדור הארץ במקום למצוא שלווה בעולם הבא על מנת לפתוח סוכנות בלשות ולחקור פשעים על-טבעיים.
ג'ורג' רקסטרו – אדווין פיין
ג'יידן רברי – צ'ארלס רולנד
קאסיוס נלסון – קריסטל פאלאס
בריאנה קואוקו – ג'ני הקצבית
רות קונל – אחות הלילה
לוקאס גייג' – תומאס מלך החתולים
מייקל ביץ' – מיק הטראגי
דייוויד איאקונו – דייוויד השד
ב-3 בספטמבר 2021, נמסר על ידי "וראייטי" כי שירות הזרמת המדיה "HBO Max" הזמינה פיילוט לסדרה פוטנציאלית, שנועדה אז לשמש כספין אוף עבור הסדרה "סיירת האבדון".
ב-14 באפריל 2022, נמסר כי "HBO Max" הזמינה רשמית את הסדרה.
באוגוסט 2024, הסדרה בוטלה על ידי נטפליקס לאחר עונה אחת.
בנובמבר 2021, נמסר על ליהוקם של ג'ורג' רקסטרו, ג'יידן רברי, קאסיוס נלסון, אלכסנדר קלוורט, בריאנה קואוקו, רות קונל, יויו קיטאמורה וג'ן ליון לצוות השחקנים.
עם זאת, בספטמבר 2022, נמסר כי את קלוורט יחליף לוקאס גייג'.
באוקטובר ונובמבר 2022, נמסר על ליהוקם של מייקל ביץ', ג'ושוע קולי, לינדזי גורט, קייטלין ריילי, מקס ג'נקינס ודייוויד איאקונו לצוות השחקנים המשני.
צילומי פרק הפיילוט התקיימו בין דצמבר 2021 לינואר 2022, ועליהם הופקד הבמאי לי טולנד קריגר.
צילומי שאר העונה הראשונה החלו ב-7 בנובמבר 2022 בלנגלי, קולומביה הבריטית, והסתיימו ב-5 באפריל 2023; ועליהם הופקדו הבמאים פיט צ'טמון, גלן וינטר, שריל דאני, אנדי ארמגניאן, אמנדה טפינג וריצ'רד ספייט.
בלתי מנוצח הוא סרט דרמה-ספורט ביוגרפי אמריקאי משנת 2006, בבימויו של אריקסון קור ובכיכובם של מארק וולברג וגרג קיניר.
הסרט מבוסס על סיפור אמיתי ועוקב אחר חייו של וינס פאפאלה, ברמן בפילדלפיה שהופך לשחקן פוטבול מקצועי בקבוצת פילדלפיה איגלס בליגת ה-NFL, על אף שלא שיחק פוטבול במכללות.
הסרט זכה להערכה על האותנטיות והמסר המעורר השראה שלו.
בסוף השבוע הפתיחה הסרט הרוויח כ-17,031,122 דולר בארצות הברית ובסך הכל הסרט הניב כ-57,806,952 דולר בארצות הברית.
מארק וולברג בתפקיד וינס פאפאלה - ברמן ומורה לשעבר שהופך לשחקן פוטבול מקצועי.
אליזבת בנקס בתפקיד ג'נט קנטי - מלצרית ומתאמנת בבר, שמתפתחת קשר רומנטי עם וינס.
קווין קונולי בתפקיד טומי - חברו הטוב של וינס ותומך מרכזי בו.
מייקל ריספולי בתפקיד מקס קנטי - אחיה של ג'נט ומבעלי הבר.
הסרט "בלתי מנוצח" קיבל ביקורות חיוביות בעיקרן מהמבקרים והקהל.
הסרט זכה לשבחים על ביצועיו של מארק וולברג והעיבוד הריאליסטי של סיפורו של פאפאלה.
האותנטיות והמסר המרגש של הסרט על התגברות על מכשולים והגשמת חלומות היוו מוקד חיובי עבור המבקרים.
הסרט קיבל ציון של 72% באתר Rotten Tomatoes וציון של 63 מתוך 100 באתר Metacritic.
המבקרים באתר CinemaScore נתן לסרט ציון ממוצע של "A-" בסולם A+ עד F.
בלשנות קוגניטיבית היא ענף בלשני המתמקד בהבנת השפה מתוך נקודת מבט קוגניטיבית, תוך שילוב תובנות ממדעי הקוגניציה, פסיכולוגיה ונוירולוגיה.
התחום חוקר את הקשר בין שפה, חשיבה וניסיון, תוך דגש על משמעות ותהליכים קוגניטיביים, והוא התפתח בשנות ה-70 כתגובה לגישות הפורמליות של הבלשנות הגנרטיבית.
דמויות מפתח כמו ג'ורג' לייקוף, רונלד לנגקר ולנרד טלמי תרמו רבות לעיצוב התחום, עם עבודות כמו "נשים, אש ודברים מסוכנים" של לייקוף ו"יסודות הדקדוק הקוגניטיבי" של לנגקר, שהניחו את היסודות לתיאוריות מרכזיות.
למרות השפעתה, בלשנות קוגניטיבית זכתה לביקורות על חוסר במסגרת תאורטית מאוחדת ועל התבססות מרובה על נתוני אנגלית.
תומכיה טוענים שגמישותה והאופי הבין-תחומי שלה הם יתרונות, המאפשרים הבנה מקיפה יותר של השפה.
שורשיה של הבלשנות הקוגניטיבית נמצאים בביקורתו של נועם חומסקי משנת 1959 על ספרו של פרדריק סקינר "התנהגות מילולית".
דחייתו של חומסקי את הפסיכולוגיה ההתנהגותית ופעילותו המאוחרת נגד ההתנהגותנות סייעו להביא לשינוי מוקד מאמפיריציזם למנטליזם בפסיכולוגיה תחת המושגים החדשים של פסיכולוגיה קוגניטיבית ומדע קוגניטיבי.
הבלשנות הקוגניטיבית צמחה כתגובה לבלשנות הגנרטיבית, שהתמקדה בחוקים סינטקטיים מופשטים והזניחה את תפקיד המשמעות והתהליכים הקוגניטיביים.
בשנות ה-70, חוקרים כמו לקוף, לנגקר וטלמי החלו לפתח גישות חלופיות, תוך דגש על הבסיס הקוגניטיבי של השפה.
לקוף, למשל, התמקד בקטגוריזציה ותורת המטאפורה המושגית, בעוד לנגקר פיתח את תורת הדקדוק הקוגניטיבי, שרואה את הדקדוק כמערכת סמלית שבה צורה ומשמעות קשורות.
עד שנות ה-90, התחום התבסס עם הקמת החברה הבינלאומית לבלשנות קוגניטיבית ב-1989/90 והשקת כתב העת "בלשנות קוגניטיבית" ב-1990.
סמנטיקה קוגניטיבית: חקר המשמעות בשפה מתוך נקודת מבט קוגניטיבית, תוך טענה שמשמעות אינה קבועה וקטגורית אלא גמישה ומבוססת על מודלים קוגניטיביים.
מושגים כמו אבות טיפוס (prototypes), מסגרות (frames) ומרחבים מנטליים (mental spaces) הם מרכזיים.
למשל, אב הטיפוס של "ציפור" עשוי להיות דרור, בעוד פינגווין פחות טיפוסי.
מסגרות, כמו מסגרת "קנייה ומכירה", כוללות תפקידים כמו קונה, מוכר וסחורה, וקשרים ביניהם.
דקדוק קוגניטיבי: תורתו של לנגקר, שרואה את הדקדוק כמערכת סמלית שבה יחידות לשוניות הן מבנים סמליים המזווגים מבנה סמנטי עם תווית פונולוגית.
זהו מודל מבוסס שימוש, המתמקד בהבנת השפה כפי שהיא נעשה בפועל.
תורת המטאפורה המושגית: פותחה על ידי לקוף ומרק ג'ונסון, טוענת שמטאפורות אינן רק מכשירים לשוניים אלא יסודיות לחשיבה והבנת העולם.
למשל, המטאפורה "זמן הוא כסף" מארגנת את הבנת הזמן כנכס שניתן להוציא, לחסוך או לבזבז, כפי שנראה בביטויים כמו "מבזבז זמן" או "חוסך זמן".
מרחבים מנטליים: מושג מפותח על ידי ז'יל פוקוניה, המייצג מבנים קוגניטיביים זמניים המשמשים לארגון מידע בדיבייט, לטיפול בהשקפות שונות ומצבים היפותטיים.
למשל, בביטוי "אילו הייתי במקומך, הייתי עושה זאת", נוצר מרחב מנטלי למצב היפותטי.
מסגרות: מבנים קוגניטיביים המארגנים את הידע שלנו על מצבים או מושגים ספציפיים, כמו מסגרת "קנייה ומכירה" הכוללת תפקידים וקשרים.
הבנת מילה כמו "מוכר" דורשת ידע במסגרת זו.
דקדוק מבני: גישה המבוססת על תפיסה שהשפה מורכבת ממבנים, זוגות של צורה ומשמעות, הנעים בין מילים לבניינים דקדוקיים מורכבים.
למשל, הבניין הפסיבי באנגלית ("הכדור הוכה על ידי ג'ון") הוא מבנה עם משמעות ספציפית, המדגיש את הנפגע ולא את הפועל.
בלשנות קוגניטיבית משמשת בתחומים שונים:
בהוראת שפה ולמידת שפה שנייה, היא מספקת תובנות על איך לומדים שפה דרך חשיפה למבנים, עם דגש על הסברים מטאפוריים לביטויים אידיומטיים.
בהבנת הבדלים תרבותיים דרך שפה, היא עוזרת לנתח כיצד שפות שונות משקפות השקפות קוגניטיביות ותרבותיות, כמו קטגוריזציה של צבעים או יחסי מרחב.
בפסיכולוגיה קוגניטיבית ונירולוגיה, היא תורמת להבנת עיבוד שפה במוח ולקשריה לתפקודים קוגניטיביים אחרים, תוך תרומה לטיפול בהפרעות שפה.
בלשנות קוגניטיבית שונה מבלשנות גנרטיבית בכך שהיא מדגישה משמעות ותהליכים קוגניטיביים על פני היבטים פורמליים או מבניים.
היא דומה לבלשנות פונקציונלית בכך שהיא מתמקדת בתפקידים התקשורתיים של השפה, אך היא שונה בהתמקדותה בתהליכים מנטליים.
בלשי צמרת הוא סרט קומדיית-מסתורין אמריקאי, בבימויו של קייל בלדה, שזהו סרטו הראשון כבמאי לייב אקשן, ובכתיבתו של קרייג מאזין.
הסרט מבוסס על הרומן הבלשי-קומי "גלנקיל: מותחן כבשים" משנת 2005 מאת הסופרת לאוני סוואן.
בסרט משתתף אנסמבל שחקנים רחב, הכולל את יו ג'קמן, ניקולס בראון, ניקולס גאליצין, מולי גורדון, הונג צ'או, אמה תומפסון, ג'וליה לואי-דרייפוס, בריאן קראנסטון, כריס או'דאוד, רג'ינה הול, פטריק סטיוארט, בלה רמזי, ברט גולדשטיין וריס דארבי.
הסרט עתיד לעלות לאקרנים בארצות הברית וב ב-8 במאי 2026.
יו ג'קמן – ג'ורג' הארדי, רועה צאן שנמצא מת בנסיבות מסתוריות.
ניקולס בראון – טים דרי, שוטר מקומי.
ניקולס גאליצין – אליוט מתיוז
מולי גורדון – רבקה המפסטד
הונג צ'או – בת' פנוק
במרץ 2024 נחשף כי עיבוד קולנועי לרומן הבלשי "גלנקיל: מותחן כבשים" משנת 2005 מאת לאוני סוואן, נמצא בפיתוח, וכי לתפקידים הראשיים לוהקו יו ג'קמן ואמה תומפסון.
ביוני 2024, הושלם צוות השחקנים עם הצטרפותם של ניקולס בראון, ניקולס גאליצין, מולי גורדון, הונג צ'או, טוסין קול, קובנה הולברוק-סמית, קונלת' היל ומנדיפ דילון.
את הסרט ביים קייל בלדה, ואת התסריט כתב קרייג מאזין.
באפריל 2025 הוכרז על ליהוקם של בריאן קראנסטון, ג'וליה לואי-דרייפוס, כריס או'דאוד, רג'ינה הול ופטריק סטיוארט לצוות השחקנים.
צילומי הסרט התקיימו בין החודשים יוני–יולי 2024 במספר לוקיישנים ברחבי מחוזות בקינגהאמשייר, הרטפורדשייר, אוקספורדשייר וסארי, ובפרט בחוות וייט פונד ובאולפני שפרטון.
באוקטובר 2025 דווח על שינוי שמו של הסרט באופן רשמי, וכי הוא עתיד לעלות לאקרנים בארצות הברית ב-8 במאי 2026. קודם לכן יועד הסרט להפצה ב-20 בפברואר 2026 וב-13 בנובמבר 2026.
במבה הוא חטיף העשוי מבוטנים ותירס, המיוצר על ידי חברת "אסם" מתחילת 1964.
החטיף פותח על ידי החברה בזמן שיוסף שוורץ היה הטכנולוג הראשי.
בתחילת דרכו היה החטיף בטעם גבינה, אולם שיווקו לא נשא רווחים משמעותיים.
באפריל 1965 שווק חטיף הבמבה בחמישה טעמים: בוטנים, גריל, תירס, קימל וגבינה, ומאז 1966, משווק החטיף רק בטעם הבוטנים.
בראשית שנות ה-70 היה הבמבה מזוהה כחטיף לילדים ואסם ניסתה לקדם את צריכתו בקרב מבוגרים.
ההצלחה הגדולה של החטיף הפכה את המותג במבה לשם גנרי לחטיף בטעם בוטנים מסוג זה.
המוצרים המתחרים נמכרים בשמות "פרפר" (תלמה), "שוּש" (עלית) ועוד.
נכון לשנת 2007, במבה הוא החטיף המלוח הנמכר ביותר בישראל.
בשנת 2016 חברת נסטלה השווייצרית רכשה את חברת אסם.
בשנת 2019 עבר מפעל הייצור לקריית גת, ובמפעל בשדרות מיוצר, בין יתר החטיפים המלוחים, חטיף הבמבה במילוי.
בשנת 2024 רכשה החברה גם את זכויות הקניין של אסם ובתוכן גם את נוסחאות הייצור של במבה, הסמלים ושאר הפרטים המסחריים של המוצר.
בשנות ה-90 של המאה ה-20 החלה אסם לייצר ולשווק במבה בסין.
הבמבה המשווקת מלוחה יותר מהחטיף המיוצר בישראל כדי להתאים לטעם המקומי בסין.
מותג נוסף של אסם הוא "במבה מתוקה" בטעם תות שדה שמיוצר מ-1980. שמו העממי הוא "במבה אדומה".
צבעו האדום של החטיף מתקבל משימוש בצבע מאכל מסלק וממיצוי תותים.
בשנת 2004 החלה אסם לשווק דגני בוקר של במבה בשיתוף חברת נסטלה, אך המוצר נכשל מסחרית וירד לאחר כשנתיים מהמדפים.
בשנת 2008 החלה החברה לשווק במבה במילוי קרם נוגט לכבוד חגיגות ה-60 למדינת ישראל בתחילה כמהדורה מוגבלת ולאחר מכן כמוצר קבוע.
חברת אסם פנתה לציבור וקראה לו להציע טעמים חדשים.
בסופו של דבר זכתה הצעה של חייל למלא את הבמבה בשוקולד (שעברה הסבה לנוגט שוקולד) בהשראת נוהג צה"לי, לדבריו, של לטבול את הבמבה בשוקולד.
בשנת 2010 שווקה במבה במילוי קרם חלווה.
בשנת 2012 שיווקה החברה "במבה במילוי קרם במבה" שהיא במבה במילוי קרם חמאת בוטנים.
בשנת 2013 שיווקה החברה את במבה פרוזן, חטיף במבה במילוי קרם נוגט שעבר הקפאה.
ניתן היה להשיג אותו רק בבית קולנוע.
בשנת 2014 לקראת המונדיאל שיווקה החברה מיקס של החטיפים ביסלי ובמבה במהדורת אליפות.
בשנת 2015 שיווקה החברה את "במבה בומבה" במארז של 60 גרם.
כמו גם במבה בטעם פונץ' בננה במארז של 60 גרם.
בשנת 2016 שיווקה החברה במבה בקוטר הדומה למטבע בשם "במבה עגולה".
כן שיווקה את במבה במביני (הלחם של המילים במבה ומיני, הנועד להתכתב עם המילה האיטלקית bambino, "ילד", "ילדון"), שהייתה במבה מוקטנת.
בשנת 2017 שיווקה החברה במבה בצורת בייגלה לקראת פורים בשם "במבה שהתחפשה" וגם את הבמבה בומבה ששווקה בצורה דומה לפני כמה שנים.
לקראת הקיץ שיווקה החברה במבה במילוי קרם בטעם ביסקוויט קרמל.
בשנת 2018 שיווקה החברה במבה במילוי אייס קפה, במבה "חצי חצי" בטעמי וניל-בראוניז, וכן המשיכה לשווק את מהדורת במבה בומבה.
בשנת 2019 שיווקה החברה במבה בשתי מהדורות חורף - אחת במילוי קרם בטעם קפוצ'ינו ואחת עם נגיעות שוקולד.
בשנת 2020 שיווקה החברה את "במבה ביס" - גרסה מוקטנת של הבמבה הרגילה ובמבה במילוי קרם שוקולד בלונד.
בשנת 2021 שיווקה החברה במבה במילוי קרמל מלוח, ובמבה במילוי קרם בייגלה מלוח בשיתוף פעולה עם חברת גולדה.
בשנת 2022 שיווקה החברה במבה אוורירית הניחנת במרקם רך יותר מהבמבה הרגילה וכן במבה בטעם בראוניז.
בשנת 2023 שיווקה החברה במבה רגילה במילוי במבה אדומה ובמבה במילוי פתי בר.
ביולי 2024 החלה מכירה של במבה במילוי קרם בטעם ופל בלגי.
ביולי 2024 החלה נסטלה לשווק שלגון קראנץ' במבה מתוקה.
בשנת 2026 שיווקה החברה את "במבה מאנץ'" בטעמי ברביקיו וצ'דר.
בתהליך ייצור במבה נדחסות כמויות גדולות של תירס גרוס.
התירס מחומם, נחתך ויוצר את הצורה הגלילית של במבה.
לאחר מכן, חותכים לחלקים ומצפים בחמאת בוטנים.
בסופו של התהליך המוצר נארז בשקיות ומשווק לחנויות.
כושר הייצור של מפעל הבמבה בחולון מגיע לכ־450 שקיות במבה בדקה (27,000 שקיות בשעה).
לציון אירועים מיוחדים, נחתכת הבמבה לצורות שונות ומיוחדות.
בשנת 1999 לקראת המילניום יוצרה בצורת הספרות 2 ו-0 (היה קיים יחס של 1:3 בין הצורות כמו במספר 2000)
בשנת 2003 יוצרה במבה בצורת גלגלים או בצורת לבבות והחטיף נקרא "במבה מאהבה".
בשנת 2004 יוצרה במבה בצורת כוכבים.
בשנת 2010 שווקה מהדורת במבה קוביות איתה ניתן לשחק.
לקראת חג הפסח תשע"א (2011), יוצרה מהדורת במבה בצורת פירמידה.
לקראת קיץ 2018, יוצרה מהדורת במבה בצורת שמש, לשם העלאת מודעות "חכם בשמש".
ב-2025 חזרה החברה לשווק את המוצר תחת השם "במבה קיץ".
כאשר ייצור הבמבה היה במפעל בחולון היה בו מרכז מבקרים אשר הדגים את שיטת ייצור הבמבה.
כיום קיים מרכז מבקרים בשם 'ארץ במבה' בקרית גת.
במבה נמכרת באריזות קטנות לצריכה אישית במשקל 25 גרם, 60 גרם ו-80 גרם.
קיימת גם אריזה ענקית של 200 גרם ושתי אריזות של 80 גרם; אחת במראה אריזת ה-25 גרם והשנייה כתומה.
בעבר הייתה קיימת אריזת ענק (במשקל 500 גרם ואחר כך במשקל 250 גרם) בשם "מסיבמבה" אולם בהמשך ירד המוצר מהמדפים והוחלף במארז של 20 אריזות במשקל 15 גרם (300 גרם).